ପରଦାରେ ପୁଣିଥରେ ଲଭ୍, ରୋମାନନ୍ସର ବର୍ଷା କରିବା ପାଇଁ ଏକାଠି ହେବାକୁ ଯାଉଛନ୍ତି ଓଲିଉଡର ଚକଲେଟି ଯୋଡି ଅର୍ଚ୍ଚିତା ଓ ବାବୁଶାନ୍ । ଦୁହିଁଙ୍କୁ ଖୁବଶୀଘ୍ର ଓଡିଆ ରୋମାଂଟିକ୍ ଚଳଚ୍ଚିତ୍ର 'ଅଜବ ସଂଜୁର ଗଜବ ଲଭ୍'ରେ ଏକାଠି ଦେଖିବାକୁ ମିଳିବ । ସାଇଶ୍ରଦ୍ଧା ବ୍ୟାନରରେ ପ୍ରସ୍ତୁତ ହେବାକୁ ଯାଉଛି ଏହି ରୋମାଂଟିକ୍ କମେଡି ଫିଲ୍ମ । ଯାହାର ଘୋଷଣା କରିଛନ୍ତି ଅଭିନେତ୍ରୀ ଅର୍ଚ୍ଚିତା । ନିଜର ଏହି ଅପକମିଂ ସିନେମାର ପୋଷ୍ଟର୍ ସେୟାର କରି ତାଙ୍କର ଏହି ସିନେମା ବିଷୟରେ କହିଛନ୍ତି ।
ଫିଲ୍ମର ଏହି ପୋଷ୍ଟରରେ ବାବୁଶାନ୍ଙ୍କୁ ନିଜ ପିଠିରେ ଉଠାଇବାରେ ନଜର ଆସିଛନ୍ତି ଅର୍ଚ୍ଚିତା । ତେବେ ଅନେକ ଦିନ ପରେ ଏହି ଯୋଡିକୁ ଏକାଠି ପରଦାରେ ଦେଖିବାକୁ ପାଇବେ ଦର୍ଶକ । ଶେଷଥର ପାଇଁ ଏହି ଯୋଡି ୨୦୧୨ ମସିହାର ଫିଲ୍ମ ଥୁକୁଲରେ ଏକାଠି ଆସିଥିଲେ ନଜର । ମେଗା ଷ୍ଟାର୍ ପ୍ରଶାନ୍ଦ ନନ୍ଦଙ୍କ ଦ୍ୱାରା ନିର୍ଦ୍ଦେଶିତ ଏହି ସିନେମାଟି ବକ୍ସ ଅଫିସରେ କିଛି ଖାସ୍ ସଫଳତା ହାସଲ୍ କରି ପାରି ନଥିଲା । ଏହା ପୂର୍ବରୁ ୨୦୧୧ ମସିହାରେ ଦୁହିଁଙ୍କୁ ସୁଶାନ୍ତ ମଣିଙ୍କ ନିର୍ଦ୍ଦେଶିତ ଫିଲ୍ମ 'ଚକଲେଟ'ରେ ଦେଖିବାକୁ ମିଳିଥିଲା । ଫିଲ୍ମରେ ଅର୍ଚ୍ଚିତା ଓ ବାବୁଶାନଙ୍କ ଯୋଡିକୁ ବେଶ୍ ପସନ୍ଦ କରିଥିଲେ ଦର୍ଶକ । ଯାହା ପରଠାରୁ ଏମାନେ ଓଲିଉଡ୍ ଇଣ୍ଡଷ୍ଟ୍ରୀରେ ଚକଲେଟ ଯୋଡି ଭାବେ ହୋଇଗଲେ ପପୁଲାର୍ ।
ସେହିପରି ୨୦୧୧ ମସିହାର ରୋମାଂଟିକ୍ - କମେଡି ଫିଲ୍ମ ଲୋଫରରେ ବି ବେଶ୍ କମାଲ୍ ଦେଖିଇଥାଲି ବାବୁଶାନ୍ ଓ ଅର୍ଚ୍ଚିତାଙ୍କ ଯୋଡି । ସିନେମାଟି ବକ୍ସଅଫିସରେ ହୋଇଥିଲା ସୁପରହିଟ୍ । ଆଉ ଏବେ ୬ ବର୍ଷ ପରେ ଦର୍ଶକ ଏମାନଙ୍କ ଯୋଡି ପୁଣିଥରେ ଚଳଚ୍ଚିତ୍ର 'ଅଜବ ସଂଜୁର ଗଜବ ଲଭ୍' ଜରିଆରେ ଦେଖି ପାରିବେ । ବିନି ସାମଲ୍ ଓ ନିହାର୍ ସାମଲଙ୍କ ପ୍ରଯୋଜନାରେ ଏହି ଅପକମିଂ ଫିଲ୍ମର ନିର୍ଦ୍ଦେଶନା ଦାୟିତ୍ୱରେ ଅଛନ୍ତି ଅଶୋକ ପତି । ଖୁବଶୀଘ୍ର ଫିଲ୍ମର ସୁଟିଂ ଆରମ୍ଭ ହେବ ।
